
R E F E R A T   D E   A P R O B A R  E
[bookmark: _Hlk183529466]pentru modificarea Hotărârii Consiliului Local al Municipiului Brad nr. 134/2024 privind aplicarea măsurilor de anulare a accesoriilor aferente obligațiilor bugetare principale, datorate bugetului local al Municipiului Brad, 
restante la data de 31 august 2024 inclusiv și aprobarea 
procedurii de acordare a acestora



Prin Hotărârea Consiliului Local nr. 134/2024 s-a aprobat aplicarea măsurilor de anulare a accesoriilor aferente obligațiilor bugetare principale, datorate bugetului local al Municipiului Brad, restante la data de 31 august 2024 inclusiv și procedura de acordare a acestora.
Urmare intrării în vigoare a Ordonanței de Urgență a Guvernului nr. 132/2024 pentru modificarea şi completarea Legii nr. 227/2015 privind Codul fiscal  şi pentru completarea Legii nr. 207/2015 privind Codul de procedură fiscală, precum şi pentru modificarea şi completarea unor acte normative publicată în M. Of. nr. 1169 din 22 noiembrie 2024, se impune modificarea  și completarea Anexei la Hotărârea Consiliului Local nr. 134/2024, după cum urmează:
- termenul de 25 noiembrie 2024 se înlocuiește cu termenul de 19 decembrie 2024 în cuprinsul art. 5, art. 7, art. 8, art. 9, art. 17 lit. c), art 18. lit. b), art. 19, art. 20 și art. 23;
- la art. 8, după lit. d) se introduc două litere noi, respectiv lit. e) și lit. f) cu următorul cuprins:
	 ”e) Prin excepţie de la art. 8 lit. d), în cazul în care debitorul depune notificare potrivit art. 14 până la data de 25 noiembrie 2024 inclusiv, dar nu depune cererea de anulare până la 19 decembrie 2024 inclusiv şi îndeplineşte la această dată celelalte condiţii prevăzute de art.8-11, după caz, acesta beneficiază de anularea unor obligaţii bugetare, prin emiterea, din oficiu, de către organul fiscal a deciziei de anulare a unor obligaţii bugetare după constatarea îndeplinirii acestor condiţii.	
    f) În cazul în care debitorul depune cererea de anulare a unor obligaţii bugetare anterior îndeplinirii condiţiilor prevăzute de art. 8-11, după caz, pentru care nu a fost emisă decizia de respingere, dar îndeplineşte condiţiile la data de 19 decembrie 2024 inclusiv, organul fiscal emite decizia de anulare a unor obligaţii bugetare după constatarea îndeplinirii acestor condiţii”.
În contextul celor de mai sus am inițiat prezentul proiect de hotărâre prin care am propus modificarea Hotărârii Consiliului Local al Municipiului Brad nr. 134/2024 privind aplicarea măsurilor de anulare a accesoriilor aferente obligațiilor bugetare principale, datorate bugetului local al Municipiului Brad, restante la data de 31 august 2024 inclusiv și aprobarea procedurii de acordare a acestora și îl supun spre dezbatere și aprobare plenului Consiliului Local al Municipiului Brad în forma prezentată. 
 Invoc în susţinerea propunerii mele prevederile art. II-X din O.U.G. nr. 107/2024 pentru reglementarea unor măsuri fiscal-bugetare în domeniul gestionării creanţelor bugetare şi a deficitului bugetar pentru bugetul general consolidat al României în anul 2024, precum şi pentru modificarea şi completarea unor acte normative, ale O.U.G. nr. 132/2024 pentru modificarea şi completarea Legii nr. 227/2015 privind Codul fiscal  şi pentru completarea Legii nr. 207/2015 privind Codul de procedură fiscală, precum şi pentru modificarea şi completarea unor acte normative, ale art. 2 pct. 58, art. 5 alin. (1) și art. 28 alin.(3) din Legea nr. 273/2006 privind finanțele publice, actualizată, ale art.129 alin. (2) lit. b), alin. (4) lit. c), alin. (14) și art. 154 alin. (1) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

